Diari Oficial de la Generalitat Valenciana


Sumari del DOGV 9540, del 23-02-2023 (2023/1527)

ACORD de 13 de febrer de 2023, d'inici del procediment de delimitació parcial de la forest d'utilitat pública V094 denominada Caleruelo i Agregats, pertanyent a l'Ajuntament de la Font de la Figuera, corresponent als situats situats al polígon cadastral 22 del terme municipal de la Font de la Figuera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1527


Data del document
:   13-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 13 de febrer de 2023, d'inici del procediment de delimitació parcial de la forest d'utilitat pública V094 denominada Caleruelo i Agregats, pertanyent a l'Ajuntament de la Font de la Figuera, corresponent als situats situats al polígon cadastral 22 del terme municipal de la Font de la Figuera. [2023/1527]  
Per la Reial ordre de 23 de setembre de 1901, es va incloure en el Catàleg de forests de domini públic i d'utilitat pública de la província de València la forest denominada Caleruelo i Agregats, situada al terme municipal de la Font de la Figuera, amb les següents característiques:  
  
  
Denominació: Caleruelo i Agregats.  
Partit judicial: Ontinyent.  
Terme municipal: la Font de la Figuera.  
Pertinença: Ajuntament de la Font de la Figuera. Inclosa en l'Inventari de béns municipals.  
Cabuda pública: 2.927,6 ha.  
Guardats: 92,079 ha.  
Cabuda total: 3.019,679 ha.  
Límits:  
Nord: parcel·la I: terme d'Enguera. Parcel·la II: propietats particulars del terme de la Font de la Figuera. Parcel·la III: propietats particulars;  
Est: parcel·la I: propietats particulars del terme de Moixent. Parcel·la II: propietats particulars. Parcel·la III: propietats particulars;  
  
Sud: parcel·la I: via fèrria i propietats particulars. Parcel·la II: propietats particulars. Parcel·la III: propietats particulars;  
Oest: parcel·la I: terme d'Almansa. Parcel·la II: propietats particulars. Parcel·la III: propietats particulars.  
En data 14 de març de 2022, l'enginyer competent de la demarcació forestal va realitzar una memòria i pressupost de la delimitació parcial de la forest d'utilitat pública V094 denominada Caleruelo i Agregats corresponent als guardats situats en el polígon cadastral 22 del terme municipal de la Font de la Figuera, que contenia la següent informació:  
  
1. Justificació de la conveniència de la delimitació.  
2. Descripció de la forest.  
3. Títol de propietat.  
3.1. Posició administrativa i pertinença.  
3.2. Antecedents.  
3.3. Certificat registral de la forest.  
Així mateix, el seu apartat 3.4 relatiu a les «fases de realització» inclou el punt on es motiva el fet de començar la delimitació per la segona fase.  
Una vegada redactada la memòria, aquesta es va remetre per la Direcció Territorial de València a la Direcció General de Medi Natural i Avaluació Ambiental per a la seua aprovació, i es va elevar, al seu torn, la proposta en la qual es justificava la necessitat d'iniciar l'expedient de delimitació.  
Per tant, d'acord amb el que es disposa en l'art. 21 de la Llei 43/2003, de 21 de novembre, de forests, en l'art. 42 de la Llei 3/1993, de 9 de desembre, forestal de la Comunitat Valenciana i l'art. 113 del Decret 98/1995, de 16 de maig, pel qual s'aprova el Reglament de la Llei 3/1993, així com en el Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat i en la Llei 14/2003, de 10 d'abril, de patrimoni de la Generalitat Valenciana, competeix a la Conselleria d'Agricultura, Desenvolupament Rural, Emergència Climàtica i Transició Ecològica la resolució i iniciació d'aquest expedient de delimitació.  
La instrucció i tramitació de la delimitació la realitzarà la Direcció Territorial de València d'acord amb el que es disposa en l'art. 112 del Decret 98/1995, de 16 de maig, pel qual s'aprova el Reglament de la Llei forestal.  
A la vista de les actuacions, i de conformitat amb les potestats que m'han sigut conferides mitjançant l'Ordre 7/2022, de 15 de juny, de modificació de l'Ordre 8/2021, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica per la qual es desplega el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica,  
  
ACORDE  
  
Primer  
L'inici de l'expedient de delimitació parcial de la forest d'utilitat pública V094 denominada Caleruelo i Agregats -pertanyent a l'Ajuntament de la Font de la Figuera- corresponent als guardats situats en el polígon cadastral 22 del terme municipal de la Font de la Figuera.  
  
  
Segon  
Nomenar instructor d'aquest expedient Jacobo Peñalver Herrero, tècnic adscrit a la Direcció Territorial de València de la Conselleria d'Agricultura Desenvolupament Rural, Emergència Climàtica i Transició Ecològica, sense perjudici de la possibilitat de recusació, d'acord amb el que es disposa en l'article 24 de la Llei 40/2015, d'1 d'octubre, de règim jurídic del sector públic.  
  
Tercer  
Ateses les característiques de la forest, no s'aprecia que siga necessària la declaració de zones de defensa previstes en l'art. 85 i 86 del Decret 485/1962, de 22 de febrer, pel qual s'aprova el Reglament de forests.  
  
Quart  
L'acord d'iniciació del procediment es comunicarà per la Direcció Territorial de València al Registre de la Propietat corresponent a fi que, per mitjà d'una nota al marge de la inscripció de domini, es prenga nota de la seua incoació de conformitat amb l'art. 80.2 del Decret 485/1962, de 22 de febrer, pel qual s'aprova el Reglament de forests.  
  
  
Cinqué  
Aquest acord d'iniciació es publicarà en el Diari Oficial de la Generalitat Valenciana i mitjançant un edicte a l'Ajuntament de la Font de la Figuera, sense perjudici de la possibilitat d'utilitzar addicionalment altres mitjans de difusió. L'acord serà comunicat, al seu torn, a les persones interessades en el procediment.  
  
Sisé  
Es faculta l'instructor de l'expedient perquè procedisca a l'anunci de fitació, que tindrà lloc com a mínim tres mesos després de la publicació d'aquest acord. Aquest tràmit serà comunicat, al seu torn, a les persones interessades en el procediment. Així mateix, l'anunci de l'inici de les operacions de fitació es publicarà mitjançant un edicte en l'Ajuntament de la Font de la Figuera; se sol·licitarà que se'n designe un representant.  
  
Seté  
Durant el termini de 45 dies naturals comptats a partir de l'endemà de la publicació del present acord, els que es conceptuen amb dret a la propietat de la forest o de part d'aquesta i els confrontants que desitgen acreditar el que puga correspondre'ls, hauran de presentar els documents pertinents; se'ls adverteix que transcorregut aquest termini no s'admetrà cap altre, i els qui no els hagueren presentat no podran formular cap reclamació sobre propietat en l'expedient de delimitació.  
  
Els documents hauran de remetre's a la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, situada al carrer Gregori Gea, núm. 27 (edifici PROP 1), CP 46574 València, o bé telemàticament, indicant com a referència el número d'expedient 1/2022 delimitació.   
  
Huité  
Els amos de les finques confrontants i també, si és el cas, els usufructuaris o titulars d'hipoteques o altres drets reals sobre aquestes, quan siguen coneguts els seus domicilis, seran notificats, personalment, de conformitat amb el que es disposa en l'article 40 de la Llei 39/2015, d'1 d'octubre, del procediment administratiu comú de les administracions públiques.  
Es faculta la Direcció Territorial de València per a realitzar un anunci públic en el Boletín Oficial del Estado que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels qui siga ignorat el seu parador i als qui, intentada la notificació, no se'ls haguera pogut practicar aquesta. A fi de no causar indefensió a tercers, es comunica que, en el cas de transmissió d'algun dret sobre titularitat, haurà de ser comunicat a la Direcció Territorial de València i s'informarà sobre la tramitació del present expedient al nou titular.  
  
Contra aquest acte de tràmit, que no impedeix continuar el procediment, no es pot interposar un recurs en via administrativa; serà possible oposar a aquest en els recursos procedents contra la resolució que pose fi al procediment (art. 112 et seq. de la Llei 39/2015, d'1 d'octubre, del procediment administratiu comú de les administracions públiques).  
No obstant això, es podran efectuar les al·legacions que es consideren oportunes o que millor convinguen al seu dret, les quals seran tingudes en compte per l'òrgan competent en redactar la corresponent proposta de resolució.  
  
València, 13 de febrer de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.